Diari Oficial de la Generalitat Valenciana


Sumari del DOGV 8369, del 27-08-2018 (2018/7976)

Informació pública de la aprovació de l'informe ambiental i territorial estratègic pel procediment simplificat, de l'estudi de detall de l'illa delimitada pels carrers de Serreria, de Francesc Cubells i de Consol i Josep Aguirre. Expedient H-01222-2722-911070-00.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8369

Data del DOGV
:   27-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7976


Data del document
:   13-08-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la aprovació de l'informe ambiental i territorial estratègic pel procediment simplificat, de l'estudi de detall de l'illa delimitada pels carrers de Serreria, de Francesc Cubells i de Consol i Josep Aguirre. Expedient W-53719-3293-690381-72. [2018/7976]  
Per mitjà de la Resolució d'Alcaldia número 297, de 7 d'agost de 2018, dictada per l'alcaldessa en funcions, en virtut de delegació conferida pels acords de la Junta de Govern Local número 3, de 23 d'octubre de 2015, i número 87, de 20 de juliol de 2018, s'ha resolt, en la part dispositiva, el següent:  
«Primer. Concloure que la proposta d'estudi de detall en l'illa delimitada pels carrers de la Serradora, Francesc Cubells, Consol i Josep Aguirre a València no té efectes significatius sobre el medi ambient d'acord amb els criteris establits en l'annex VIII de la Llei d'ordenació del territori, urbanisme i paisatge, de la Comunitat Valenciana (LOTUP).  
  
Segon. Resoldre favorablement l'avaluació ambiental i territorial estratègica pel procediment simplificat de la proposta de l'estudi de detall en l'illa delimitada pels carrers de la Serradora, Francesc Cubells, Consol i Josep Aguirre a València, i designar, com a alternativa més idònia mediambientalment en aquesta actuació, l'alternativa 1 descrita en el fonament de dret quart d'aquest informe, tenint en compte que la documentació tècnica que se sotmeta al tràmit d'informació pública en la fase urbanística ha de tindre en compte les afeccions en matèria de servitud aeronàutica, així com corregir la documentació tècnica i ha de reflectir que per als futurs projectes que s'implanten als carrers del Consol i Josep Aguirre han d'observar-se les mesures oportunes per a complir els objectius de qualitat acústica en espai interior per al període L.n i l'informe de l'oficina tècnica d'ordenació urbanística.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloure aquest informe en la documentació de l'instrument de planejament urbanístic i identificar, com a públic interessat, la Federació d'Associació de Veïns.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, siguen procedents en la via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. Aquesta resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicada en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 13 d'agost de 2018.- El secretari: Francisco Javier Vila Biosca.